Αυτό είναι το ESOcast!
Η τελευταία λέξη της επιστήμης και η ζωή στα παρασκήνια του ESO, του Ευρωπαϊκού Νότιου Παρατηρητηρίου.
Εξερευνώντας τα πέρατα του Σύμπαντος με τον Dr J, γνωστό και ώς Dr Joe Liske.
Ο Ωρίωνας είναι ένας απο τους πιο εντυπωσιακούς αστερισμούς
και είναι ένα γνώριμο θέαμα σε ερασιτέχνες και επαγγελματίες αστρονόμους.
Το νεφέλωμα του Ωρίωνα είναι αμυδρά ορατό στο γυμνό μάτι σαν μια αχνή λάμψη στο "ξίφος" του κυνηγού.
Αυτό το στροβιλιζόμενο σύννεφο αερίων και σκόνης βρίσκεται 1500 έτη φωτός μακρυά απο την Γη,
και γοητεύει τους αστρονόμους απο τότε που χρησιμοποιήθηκε για πρώτη φορά το τηλεσκόπιο.
Αυτό που φαίνεται στο μάτι σαν μικρό σμήνος μπλέ-λευκών άστρων περιβαλλόμενο απο μια μυστηριώδη νεφέλωση,
είναι τεράστιες περιοχές σκόνης, που μας αποκρύπτουν ένα μεγάλο φυτώριο νέων και θερμών άστρων.
Το Αστρονομικό Τηλεσκόπιο Ορατής και Υπέρυθρης Εξέτασης VISTA,
δημιούργησε μια εντυπωσιακή εικόνα που αποκαλύπτει μερικά απο τα κρυμμένα μυστικά του νεφελώματος.
Το VISTA είναι το τελευταίο απόκτημα του Paranal, αστεροσκοπείου του ESO στην Χιλή
και είναι το μεγαλύτερο ερευνητικό τηλεσκόπιο στον κόσμο, με ένα κάτοπτρο διαμέτρου 4,1 μέτρων.
Μόνη του δουλειά είναι η χαρτογράφηση του ουρανού στο υπέρυθρο μέρος του φάσματος.
Κοιτώντας στο υπέρυθρο αντί του ορατού μέρους του φάσματος,
το VISTA διαπερνάει την σκόνη και τα αέρια του νεφελώματος του Ωρίωνα.
Αυτό συμβαίνει διότι στην υπέρυθρη ακτινοβολία, με περίπου διπλάσιο μήκος κύματος απο την ορατή,
η σκόνη του νεφελώματος γίνεται διαπερατή, δίνοντας μας άπλετη θέα στα νέα άστρα που βρίσκονται μέσα του.
Κανένα άλλο τηλεσκόπιο δεν κατάφερε, όχι μόνο να δεί μέσα απο την σκόνη
και να αποκαλύψει τα κρυμμένα χαρακτηριστικά του νεφελώματος του Ωρίωνα,
αλλά και να τα καταγράψει με καταπληκτική λεπτομέρεια σε μιά μόνο εικόνα.
Στην καρδιά του νεφελώματος βρίσκονται τέσσερα λαμπρά άστρα που σχηματίζουν το "Τραπέζιο"
μια ομάδα απο πολύ θερμά και νέα άστρα που εξαπολύουν με μανία υπεριώδη ακτινοβολία
η οποία καθαρίζει την γύρω περιοχή και δίνει στο αέριο λάμψη.
Παρατηρώντας στο υπέρυθρο, το VISTA αποκαλύπτει πολλά νέα άστρα
στην κεντρική περιοχή, αόρατα στο ορατό φώς.
Σε αυτήν την γεμάτη σκόνη περιοχή, πίδακες αερίων ξεπηδούν απο τα νέα άστρα με ταχύτητα 700.000 χιλιομέτρων την ώρα,
και συγκρούονται με τα αέρια και την σκόνη που βρίσκεται γύρω τους, διεγείροντας τα και δημιουργώντας παράξενα κόκκινα σχήματα.
Κανονικά αόρατοι, αυτοί οι σχηματισμοί δίνουν σημαντικά στοιχεία στους αστρονόμους
καθώς προσπαθούν να κατανοήσουν την γένεση και την εξέλιξη των άστρων.
Όσο εντυπωσιακή και αν είναι αυτή η εικόνα, είναι μόνο η αρχή των ανακαλύψεων του VISTA
με την απαράμιλη ικανότητα του να ερευνά τον ουρανό και γρήγορα και πολύ βαθειά στο υπέρυθρο μέρος του φάσματος.
Ο Dr J σας αποχαιρετά απο το ESOcast.
Ελάτε μαζί μου την επόμενη φορά για μια ακόμη κοσμική περιπέτεια
Το ESOcast είναι παραγωγή του ESΟ, του Ευρωπαϊκού Νότιου Παρατηρητηρίου. www.eso.org
Το ESΟ, το Ευρωπαϊκό Νότιο Παρατηρητήριο, είναι ο κατ 'εξοχήν διακυβερνητικός οργανισμός της επιστήμης και της τεχνολογίας στην Αστρονομία
που σχεδιάζει, κατασκευάζει και χειρίζεται τα πιο προηγμένα επίγεια τηλεσκόπια του κόσμου.
Επιμέλεια υποτίτλων Βοσινάκης Ανδρέας www.ofa.gr